[{"text_idx": "#000002", "text": "Mae'r arddangosfa hon yn bortread o'r cymunedau Affricanaidd a Charibi\u0308aidd yn y DU."}, {"text_idx": "#000003", "text": "Mewn cyferbyniad, mae ffotograffau lliw digidol Glenn Edwards yn canolbwyntio ar y degawd diwethaf a phrofiad cymunedau Affricanaidd yng Nghymru yn arbennig."}, {"text_idx": "#000004", "text": "Mae ffotograffau ffilm du a gwyn Vanley Burke yn rhoi cipolwg o gymunedau Caribi\u0308aidd y 1970au-90au yng nghanolbarth Lloegr gan bortreadu bywyd personol, cymdeithasol ac economaidd pobl dduon wrth iddynt gyrraedd, ymsefydlu ac ymgartrefu yng nghymdeithas Prydain."}, {"text_idx": "#000005", "text": "Mae'n dechrau gyda deialog bwysig rhwng 2 artist o wahanol gefndiroedd - y ffotograffydd Jamaicaidd Prydeinig Vanley Burke a'r ffotonewyddiadurwr Prydeinig Glenn Edwards. Denwyd y ddau artist at ei gilydd wrth iddynt ymdrechu i adrodd hanes cymunedau du Prydeinig."}, {"text_idx": "#000006", "text": "Mae waliau allanol yr oriel yn arddangos ffotograffau Glenn Edwards sy\u2019n ymestyn dros y 6 mlynedd diwethaf ac yn dogfennu amrywiaeth o gymunedau Affricanaidd gwahanol sy\u2019n byw ar hyd a lled Cymru. Gan ddechrau\u2019r siwrne gyda bendith babi newydd a gorffen gyda ffarwel mab yng ngwasanaeth coffa ei fam, yr hyn a welwn rhyngddynt yw cipolwg ar fywydau preifat a chyhoeddus pobl \u2013 y diwylliannau gwahanol, yr hunaniaethau deuol, y crefyddau, y dathliadau, y cerddoriaeth, y cyflawniadau, y gweithredoedd ar gyfer newid a'r straeon personol sy'n ein clymu ni i gyd."}, {"text_idx": "#000007", "text": "Mae\u2019r ffotonewyddiadurwr Glenn Edwards, sydd wedi ennill gwobr ffotograffydd wasg y flwyddyn, wedi teithio\u2019n eang yn dogfennu ar gyfer sefydliadau newyddion cenedlaethol a rhyngwladol gan gynnwys The Times a The Independent. Ef ac Olu Oni yw sylfaenwyr Affrica Welsh News, papur newydd ar-lein:"}, {"text_idx": "#000008", "text": "\u201cEi nod yw llwyfannu straeon newyddion da am Affrica o safbwynt Cymreig a chreu cyfleoedd a rhannu sgiliau ar gyfer y gymuned Affricanaidd yng Nghymru\u201d"}, {"text_idx": "#000010", "text": "\"Mae e just am y gallu i weld rhywbeth efallai na fydd pobl eraill yn gallu gweld, o ran y gwerth. Wedyn dangos i bobl. Mae angen iddyn nhw weld eu cyfraniad i'r gymuned hon. Mae nhw wedi bod yn cyfrannu at y peth hwn o'r 50au ac mae wedi mynd y tu hwnt, ond does dim record ohono yn unman. Mae e amdano cael eu hunain wedi eu adlewyrchu, mae nhw mor daer i weld eu hunain. Ond bydd hwn yno, nid yw'n mynd i unman...\""}, {"text_idx": "#000011", "text": "The Gallery is currently open Tuesday to Saturday (inclusive) between 12.30pm and 5pm."}, {"text_idx": "#000012", "text": "We also continue through until 9pm and open on days that the theatre/cinema is operating for shows (including some Mondays). Please check theatre/cinema opening schedule here -> "}]